Mara Bănică, în vârstă de 48 de ani și mamă a doi copii, a fost întotdeauna preocupată de binele și fericirea micuților ei. Cu toate acestea, după o analiză atentă a imaginilor surprinse de camerele de supraveghere din casa ei, vedeta a luat o hotărâre radicală: a decis să-și concedieze bona care avea grijă de fiica ei de doar 2 anișori.
Chiar dacă bonele angajate anterior erau competente din punct de vedere profesional, Mara Bănică a observat un aspect deranjant în comportamentul lor – lipsa afecțiunii și a legăturii emoționale cu micuța ei.
„Fetiței îi cresc două măsele, este cam mârâită. Este la creșă, am renunțat la bone, după ce am cunoscut vreo 7, 8 bone. Mi-a ajuns! Este greu de găsit un om cu care să te mulezi, să funcționezi. Eu am vrut româncă, iar 80% dintre ele au tratat pur și simplu ca pe un job, fără iubire. Eu am camere de supraveghere în toată casa și mi-am dat seama că nu există sentimente din partea lor, ci doar muncă. Am renunțat pentru că mi-am dat seama că așa cum te iubește familia, nu te iubește nimeni”, a declarat Mara Bănică, pentru playtech.ro.
Mara Bănică, cunoscută jurnalistă, este mama a doi copii – un băiat de 13 ani, numit Dima, și o fetiță de doar 2 ani, Donca Maria. În ultimii 5 ani, ea a reușit să țină în echilibru cariera și viața de familie. Mara și partenerul său de viață, tatăl fetiței sale, s-au căsătorit în 2021, preferând să își țină relația departe de lumina reflectoarelor.